આઇસીઆઇસીઆઇ બેેંક, એચડીએફસી બેેંક અને બેન્ક ઓફ બરોડા સહિત ૨૩ બેેંક પહેલી નવેમ્બરથી રોજ બ્રાન્ચ દીઠ આઠ નોંધણી નહીં કરે તો તેમણે પશ્ચાદ્વર્તી અસરથી પેનલ્ટી ચૂકવવી પડશે. યુનિક આઇડેન્ટિફિકેશન ઓથોરિટી ઓફ ઇન્ડિયાએ ગયા સપ્તાહે બેેંકોને પહેલી નવેમ્બરથી બ્રાન્ચ દીઠ ઓછામાં ઓછી ૮ નોંધણી અથવા અપડેશન્સ કરવા જણાવ્યું છે. બેેંકો તેમાં નિષ્ફળ રહેશે તો જુલાઈ ૨૦૧૮થી પેનલ્ટીનો સામનો કરવો પડશે.યુઆઇડીએઆઇના નિર્દેશથી સિનિયર બેેંકર્સ રોષે ભરાયા છે. તેમણે દલીલ કરી હતી કે,યુઆઇડીએઆઇ નિયમનકર્તા નથી, તો પછી તે આરબીઆઇને અવગણી બેેંકોને દંડ કેવી રીતે કરી શકે? યુઆઇડીએઆઇએ પહેલી જુલાઈએ જણાવ્યું હતું કે,આધારની સુવિધા ધરાવતી નિર્ધારિત બેેંક શાખાએ પહેલી જુલાઈથી બ્રાન્ચ દીઠ ઓછામાં ઓછા આઠ, પહેલી ઓક્ટોબરથી ૧૨ અને પહેલી જાન્યુઆરી ૨૦૧૯થી ૧૬ એનરોલમેન્ટ કે અપડેશન્સ કરવાના રહેશે.